|  |  |
| --- | --- |
| Deltagere | **Kopi til:** |
| **17 deltagere incl bestyrelsen. Rekorddeltagelse, som naturligt nok skyldes punktet om Klima/fjernvarme i Raarup.** | **PUN til at lægge på hjemmeside rårup.dk** |
| **Udarbejdet af/Dato:** |
| **KD 28032022** |

**Dagsorden/referat.**

1. **Valg af dirigent.**Flemming Fredskilde blev foreslået og valgt.
Han startede med at konstatere om generalforsamlingen var lovlig indvarslet. Efter gennemlæsning af vedtægter, var der enighed om at alt var som det skulle være og generalforsamlingen er beslutningsdygtig.
2. **Bestyrelsens beretning v/Formand – Kristian Johansen.**Hvad har vi lavet?
-Hvordan kommer vi i kontakt med vores omkringliggende byer. Et punkt som vi nu endelige kan komme i gang med.
-ROL´s side om vores område på ”www.hedenstederne.dk/raarup”
Her ligger også den bosætningsfilm vi fik produceret i 2021. Og områdets ejendomsmæglere bruger den heldigvis også flittigt. (Filmen blev herefter fremvist.)
Filmen er finansieret af erhvervslivet i området. https://www.youtube.com/watch?v=-emU6vus9mE

-Ny telemast endelig på plads.
-Lavet en ansøgning til at komme med i betragtning om en udviklingsplan. Men kom desværre ikke med i den her omgang.
-Ny omgang Borgerbudget til 2022. I alt 75.000 kr. skal der udloddes.
-Ingen penge søgt fra det fælles Landdistriktsråd i 2021. Men kommer der ideer ind, kan vi søge.
Beretningen blev taget til efterretning uden kommentarer.
3. **Regnskabsaflæggelse v/Kasserer – Jan Kristiansen.**Underskud på 25639. Men heraf er der næsten 40.000 endelig udbetalt og afsluttet helt tilbage fra Borgerbudget 2018. Så reelt et overskud på 15.000. Egenkapital på 83737 kr.
Regnskabet er kun revideret af 1 revisor, da Allan Pedersen desværre ikke er blandt os mere.
Regnskabet blev godkendt.
4. **Behandling af indkomne forslag.**

Forslag indkommet fra Lars Stein Jensen:
Er der mulighed for fjernvarme i Rårup?

Lokalrådet kunne i denne sammenhæng være interesseorganisation for potentielle forbrugere i området.
Bestyrelsen i ROL har allerede siden januar været i kontakt med Verner Rosendahl fra ”&Green Project” som er det firma der også står for projekt klimavarme i Hornsyld og andre steder.
Siden januar er der så lavet en screening af Rårup by, for at afdække om det giver mening at lave et lignende projekt klima/fjernvarme her.
Verner Rosendahl lavede en kort introduktion til ”& Green Project”. Og ideen bag ved at lave ”fjernvarme i stedet for at hver enkelt husstand har sin egen varmekilde.
Han gik videre over til resultatet af screeningen, som så skal/kan danne grundlag for en beslutning om at køre videre med klima/fjernvarme i Rårup.
Potentialet er 155 forbrugere og 33600 m2 der skal opvarmes. Svarende til 5400MWh.
Forventningen er 116 forbrugere og 25000 m2 der skal opvarmes. Svarende til 4050MWh.
Der blev præsenteret nogen tal for etablering og hvad det vil koste pr husstand, sammenlignet med nuværende opvarmningsformer. Baseret på endda konservative priser på gas, olie, el og træpiller.
Generelt er der besparelser hvis der er en tilslutningsprocent på 75%.
Der blev vist et kort, hvor rentabiliteten var afgørende for hvilke huse der var taget med i totaløkonomien.
Herudover kan der selvfølgelig besluttes om der skal flere huse med, afhængig af tilslutnings% eller fælles beslutning om de ”sidste huse ude af vejen”.
På trods af at det måske bliver nogen få hundrede kroner dyrere for alle.

Spørgsmål fra forsamlingen blev besvaret efterhånden som de kom frem.
Det blev pointeret at et projekt kan ikke sættes i gang hvis ikke økonomien kan godkendes af myndigheder (og selvfølgelig os.)
Selv om etableringsprisen vil stige med f.eks. 1 million kr. Vil det kun give en årlig merudgift på 200,- kr.

Afstemning blandt forsamlingen om bestyrelsen skal arbejde vider med projekt klima/fjernvarme i Rårup: Alle stemte for at bestyrelsen i ROL arbejder videre med projektet.

Opfordring til at vi hurtigst muligt får kommunikeret det ud til alle husstande, så folk ved hvad der rør sig, hvis de nu går og gør sig nogen overvejelser lige nu!
Der blev nævnt at man kan få kommunen til at sende ud til borgere i E-Boksen.

1. **Valg af bestyrelsesmedlemmer.**På valg er: Kristian Johansen – modtager genvalg.

Nick Dinesen – modtager genvalg.
Kenneth Dahl – modtager genvalg

 De blev genvalgt.

Suppleanter på valg: Lars Stein og Jan Kristiansen.

 blev genvalgt som 2. suppleant og 1. suppleant.
Suppleanter vælges for 1 år.

1. **Valg af revisor:**

På valg – Allan Pedersen. Desværre ikke blandt os mere.
Forslag: Peder Ellegaard blev foreslået og valgt.

1. **Eventuelt.**

Lars Stein Jensen foreslog et velkomstbrev til tilflyttere, for at gøre opmærksom på ROL og andre relevante ting, man som tilflytter måske kunne bruge info om. Vi får tilflytter lister fra kommunen og kunne rent praktisk godt gøre det.
Lars Stein Jensen, ville også gerne ROL havde en slags ”beredskabsplan” for indkvartering af Ukrainere når kommunen nu skal forpligte sig til et vist antal. Og så det også som en branding af vores område. Bestyrelsen drøfter det på næste møde.
Info fra Projekt Æsken udvalget. Indsamlet godt ½ million.
24. april kommer udvalget rundt på besøg blandt beboerne og fortæller om projektet og hører om nogen vil være med til at støtte økonomisk på en eller anden måde.
Flemming Fredskilde afsluttede dagsordenen og lukkede generalforsamlingen i ROL.

Således opfattet

Kenneth Dahl.